Viltu læra núvitund á eigin forsendum ? Sumum hentar vel að fá einkaleiðsögn til að tileinka sér núvitund eða dýpka skilning sinn og iðkun . Við bjóðum upp á þjálfun í núvitund fyrir einstaklinga og litla hópa ( 2 - 5 manns ) . Tímarnir eru þá miðaðir við þarfir einstaklingsins eða hópsins , en að öllu jöfnu er farið yfir lykilatriði í iðkun núvitundar . Hægt er að taka heilt grunnnámskeið á þennan hátt en einnig styttri námskeið eftir þörfum . Einkatímar geta líka hentað þeim sem hafa lokið grunnnámskeiði í núvitund og vilja stuðning við áframhaldandi iðkun og persónulega leiðsögn um það hvernig nýta megi aðferðir núvitundar sem best í eigin lífi .